b'\n_START_ARTICLE_\nEleanor Margaret Peachey Burbidge\n_START_SECTION_\n\xc5\xbdivljenje in delo\n_START_PARAGRAPH_\nLeta 1939 je kot edina \xc5\xa1tudentka astronomije diplomirala na Univerzitetnem kolid\xc5\xbeu v Londonu, ki je bil del Univerze v Londonu. Leta 1943 je tam doktorirala._NEWLINE_V letu 1948 se je poro\xc4\x8dila z Geoffreyem Burbidgeom, ki je na kolid\xc5\xbeu delal doktorat iz fizike. Od leta 1951 do 1953 je raziskovala na Observatoriju Yerkes v Williams Bayu, Wisconsin. Z mo\xc5\xbeem sta se vrnila v Anglijo in za\xc4\x8dela delati na oddelku za fiziko Univerze v Cambridgeu. Sodelovala sta s Hoylom in Fowlerjem pri raziskavah nastanka kemijskih elementov v sredicah zvezd._NEWLINE_Od leta 1972 do 1973 je bila kot prva \xc5\xbeenska predstojnica Kraljevega observatorija v Greenwichu. Od leta 1964 je \xc4\x8dlanica Kraljeve dru\xc5\xbebe.\n_START_SECTION_\nPoimenovanja\n_START_PARAGRAPH_\nPo njej se imenuje asteroid glavnega pasu 5490 Burbidge.'